ดินพร้อมปลูกผสมผักตบชวา
ถือเป็นอีกแนวทางหนึ่งในการกำจัดผักตบชวา วัชพืชกีดขวางทางน้ำที่ยากจะกำจัดได้หมด,เมื่อกลุ่มบริหารการใช้น้ำชลประทานมหาสวัสดิ์ ต.ศาลาดิน อ.พุทธมณฑล จ.นครปฐม นำผักตบชวามาแปรรูปเป็นดินพร้อมปลูกออกจำหน่าย ช่วยกำจัดผักตบชวาไปได้ไม่น้อย แถมยังช่วยให้ชาวบ้านมีรายได้อีกต่างหาก,วิธีการที่กลุ่มบริหารการใช้น้ำชลประทานมหาสวัสดิ์ทำกันนั้น เริ่มจากรับซื้อผักตบชวาตากแห้งจากชาวบ้าน ที่นำผักตบชวาไปสับก่อน แล้วนำไปตากแดดเป็นเวลา 3 วัน โดยรับซื้อในราคา กก. 20 บาท,จากนั้นนำผักตบชวาตากแห้งมาผสมกับกาบมะพร้าวสับ แกลบดิบ ขี้เถ้าแกลบ และดินบดละเอียดในอัตราส่วนอย่างละเท่ากัน จะได้ออกมาเป็นดินพร้อมปลูกผสมผักตบชวาที่เหมาะแก่การปลูกพืชได้ทุกชนิด บรรจุใส่ถุงจำหน่ายในราคาถุงละ 10 บาท,ปัจจุบันมียอดขายดินพร้อมปลูกผสมผักตบชวาเดือนละกว่า 5,000 ถุง ซึ่งยังไม่เพียงพอต่อความต้องการของตลาด,และรายได้ที่เข้ามาทุก 10 บาท จะถูกหักเข้ากลุ่มฯ 1 บาท จ่ายเป็นค่าตอบแทนคนทำถุงละ 2 บาท,ช่วยให้ชาวบ้านที่ทำผักตบตากแห้งมาขายให้กับกลุ่มฯ มีรายได้เดือนละ 2,000-6,000 บาทต่อเดือน,ผักตบชวาสดๆที่เก็บขึ้นมาจากคลอง 25 กก. นำมาทำผักตบชวาตากแห้งได้ 1 กก. ผักตบชวาสด 1 ไร่ มีน้ำหนัก 40 ตัน ถ้าชาวบ้านที่เก็บผักตบชวามาขาย 1 ไร่ จะได้เงินประมาณ 32,000 บาท,ที่ผ่านมาทางกลุ่มฯ มีการรับซื้อผักตบชวาแห้งเฉลี่ยปีละ 72,000 กิโลกรัม คิดเป็นมูลค่ากว่า 1.44 ล้านบาท สามารถช่วยรัฐกำจัดผักตบชวาตามลำคลองได้ปีละกว่า 1,800 ตัน,นอกจากจะเป็นการสร้างอาชีพและรายได้ให้กับเกษตรกรและประชาชนแล้ว ยังเป็นการสร้างแรงจูงใจให้ประชาชนในพื้นที่มีส่วนร่วมในการรับผิดชอบดูแลความสะอาดแม่น้ำลำคลองในพื้นที่อาศัยของตนได้อีกด้วยจากความสำเร็จนี้ กรมชลประทานเตรียมที่จะขยายผลแนวทางดังกล่าวไปยังกลุ่มบริหารการใช้น้ำอื่นๆทั่วประเทศอีกกว่า 2,700 กลุ่ม.,สะ–เล–เต
เมื่อกลุ่มบริหารการใช้น้ำชลประทานมหาสวัสดิ์ ต.ศาลาดิน อ.พุทธมณฑล จ.นครปฐม นำผักตบชวามาแปรรูปเป็นดินพร้อมปลูกออกจำหน่าย ช่วยกำจัดผักตบชวาไปได้ไม่น้อย
ผักตบชวา,ดินพร้อมปลูกผสมผักตบชวา,กลุ่มบริหารการใช้น้ำชลประทานมหาสวัสดิ์,หน้ามองฟ้า เท้าหยั่งดิน,สะ–เล–เต,เกษตร